રાજા આ બધાની ફરીયાદ સાંભળતા સંભાળતા આગળ વધ્યા. વૃક્ષોના જેવી જ ફરીયાદ ફૂલછોડની પણ હતી. પોતે બીજા જેવા કેમ નથી એ વાત ફૂલછોડને પણ મુંઝવતી હતી. રાજા પોતાના સાવ નિસ્તેજ બગીચાને જોઈને ઉદાસ થઇ ગયા. અચાનક રાજાની નજર થોડે દૂર રહેલી એક વેલ પર પડી. વેલ એકદમ લીલીછમ અને તાજગીથી ચમકતી હતી. મુરઝાયેલા આખા બગીચાની વચ્ચે એક માત્ર આ વેલને તાજીમાજી જોઇને રાજાને ખુબ આનંદ થયો એ દોડીને વેલ પાસે ગયા.